**Канспект інтэгрыраванага занятку па адукацыйнай вобласці “Дзіця і грамадства” і “Мастацтва: канструяванне” на тэму**

**“Беларускія народныя цацкі” ў старэйшай групе.**

**Праграмны змест:**

Фарміраваць уяўленні аб прадметах рукатворнага свету: беларускіх народных цацках, аб гісторыі іх узнікнення, аб беларускіх рамёствах (ткацтва, ганчарства, саломапляценне). Узбагаціць беларускі слоўнік дзяцей назвамі беларускіх народных цацак, пашырыць веды аб матэрыялах з якіх яны зроблены (з ільну, саломы, гліны, тканіны, дрэва). Фарміраваць ўменне канструяваць з тканіны беларускую народную цацку (на аснове прамавугольніка) па схеме.

Развіваць уменне групіраваць цацкі на беларускія народныя і сучасныя. Развіваць камунікатыўныя ўменні на беларускай мове.

Выхоўваць цікавасць да народнай творчасці, да беларускай мовы, жаданне размаўляць на ёй.

**Матэрыялы и абсталяванне:** беларускія народныя цацкі, схема вырабу беларускай народнай лялькі, кускі тканіны прамавугольнай формы вялікага і малога памеру, стужкі для перавязкі на кожнае дзіця, малюнкі беларускіх народных цацак і сучасных.

**Пачатак занятку**

**Выхавальнік:** Заходзьце деткі хутчэй, смялей. Ды мы тут не адны. Госці да нас прыйшлі. Давайце іх прывітаем шчыра.

**Дзеці:** Добрай раніцы! Прывітанне! Добрага здароўя! Рады вас бачыць! Вітаем вас!

**Выхавальнік:** Дзеці, вы заўважылі на якой мове мы з вамі размаўляем?

**Дзеці:** На беларускай мове.

**Выхавальнік:** Як вы лічыце: мы добра ведаем беларускую мову?

**Дзеці:** Не зусім.

**Выхавальнік:** А зараз я праверу, ці добра вы ведаеце беларускую мову. Я вам буду паказваць цацку, а вы мне будзеце адказваць як яна называецца па-беларуску. (Лялька, мячык, ваўчок, цягнік). Цяпер я буду называць цацку, а вы павінны знайсці яе ў групе і паказаць (карабель, тэлефон, зайчык).

**Выхавальнік:** Не заўседы цацкі былі такія, як цяпер. Раней не было розных канструктараў і сучасных лялек, нават не было дзіцячага саду. А дзяцей неабходна было забаўляць. Цацкі рабілі з рознага матэрыялу, які быў пад рукой. Давайце паглядзім, якімі цацкамі гулялі дзеці ў тыя часы і якімі цяпер.

**1 карцінка:** Вы бачыце хлопчыка з саломы, гэта лялька з мінулага. Зараз лялькі з саломы робяць толькі як сувеніры. Справа сучасная лялька хлопчык з пластмасы.

**2 карцінка:** Гэта лялька дзяўчынкі. Злева старадаўняя лялька з ільняной тканіны. На ёй нашыта палоска з белым, зялёным і чырвоным колерам. Белы колер сімвал чысціні, чырвоны сімвал жыцця. А зялёны гэта колер раслін.

**3 карцінка:** Гэта лялька ў беларускім нацыянальным касцюме. Яе касцюм упрыгожаны беларускім арнаментам. Так адзяваліся людзі шмат гадоў таму назад.

**4 карцінка:** У мінулыя часы рабілі лялек і з нітак. Сучасныя лялькі-дзяўчынкі амаль усе з пластмасы і апранутыя як сучасныя дзяўчынкі. Лялькі сталі больш прыбраныя. У сучасных лялек адзення і прычосак вялікае мноства.

**5 карцінка:** З саломы рабілі не толькі людзей але і жывёл. Вось конь з саломы злева. А справа сучасная плюшавы конік- поні. Ён мяккі і набіты ўнутры ватай.

**6 карцінка:** Таксама раней цацкі рабілі з гліны. У асноўным гэта былі свістулькі ў форме звяроў і птушак. Іх прыгожа размалёўвалі фарбамі. Сучасную свістульку вы бачыце справа.

(Гучыць музыка, заходзіць дзяўчынка Васілінка.)

**Васілінка:** Добры дзень, хлопчыкі і дзяўчынкі. Я дзяўчынка Васілінка. Мая бабуля жыве у весцы і яна захавала шмат беларускіх народных цацак, з якімі раней гуляліся дзеці. І я хачу паказаць іх вам. А вы мне расскажыце, што гэта за цацкі і з якіх матэрыялаў яны зроблены.

**Выхавальнік:** Расскажам Васілінцы пра беларускія народныя цацкі?

**Дзеці:** Так.

**Выхавальнік:** Сядайце калі ласка, а Васілінка з вамі пагуляе. Яна будзе падыходзіць да кожнага з вас з кошыкам, а вы будзеце браць з кошыка цацку, называць яе і гаварыць з якога матэрыялу яна зроблена.

**Дзеці:** Конік (гліняная свістулька, размаляваная фарбамі), заяц (бел. нар. цацка, якая зроблена знекалькіх матэрыялаў: з саломы, а галава з дрэва), пеўнік (гліняная свістулька, размаляваная фарбамі, яе гук падобны да гукаў пеўчых птушак), лялька з ільну( майстар туга сціснуў лён у пучок і змазаў клеем, а доўгая спадніца упрыгожана беларускім арнаментам, лялька з нітак, лялька з тканіны, пеўнік з саломы і другія.

**Выхавальнік:** Дзеці скажыце чаму гэтыя цацкі называюцца беларускія народныя?

**Дзеці:** Таму што іх рабілі беларускія народныя майстры.

**Выхавальнік:** Як называецца майстар, які робіць цацкі з саломы?

**Дзеці:** Майстар па саломапляценню.

**Выхавальнік:** Як называецца майстар, які робіць цацкі з гліны?

**Дзеці:** Ганчар.

**Выхавальнік:** Які майстар, робіць палатно для цацак з тканіны?

**Дзеці:** Ткач.

**Выхавальнік:** (паказвае цацку з ільну). Вось гэта цацка зроблена з ільну. А я ведаю цікавую беларускую народную гульню “Лянок” у якую мы зараз пагуляем.

**Фізкультхвілінка**

**Выхавальнік:** Станавіцеся ў круг. Васілінка, што нам прасьці дасі?

**Васілінка:** Белы лянок.

**Дзеці:** А мы сеялі, сеялі лянок.

 Белы, слаўны кужалёк!

 Урадзіўся наш лянок!

 Урадзіўся кужалек!

 Мы лянок і рвалі, выбіралі,

 У снапочкі збіралі,

 Малацілі, абівалі,

 У полі слалі,

 Урадзіўся лянок!

 Белы слауны кужалек

Дзеці падыходзяць да стала з глінянымі цацкамі.

**Выхавальнік:** З гліны рабілі цацкі у выглядзе жывелаў, людзей. Майстар спачатку выбірае гліну, потым лепіць фігурку, сушыць яе, размалеўвае. Дзіця возьме такую цацку і адразу прымае яе ў сваю гульню. І мы таксама зараз пагуляем.

**Выхавальнік:** Жыў ды быў певунок,

 Ён на печы спаць не мог,

 Вельмі рана уставаў,

 Меў ён вельмі многа спраў.

**Певень:** Разам з сонейкам устаю

 Песню звонкую пяю,

 Усе, усе, усе ў хляве ўставайце

 Ды да працы прыступайце.

**Кураняты:** Дзякуй, Пеця-певунок,

 Што падняцца дапамог.

**Гусачка:** Га-га-га-га-га-га,

Уставаць нам yciм пара.

 Будзем травачку шчыпаць,

 Дзетак частаваць.

**Кароўка:** Мне таксама трэба ў поле

 Хуценька icці,

 Дзеткам нашай гаспадыні

 Малачка нясці.

**Парсючок:** Ну чаго ты гарлапаніш?

 Паспаць хочацца яшчэ.

 Есці мне i мaiм дзецям

 Гаспадыня вунь нясе.

**Выхавальнік:** Пеўнік так расхваляваўся

 І да парсючка падаўся,

 Пра сяброўства расказаў

 I параду яму даў.

 **Пеўнік:** Пра ляноцтва забывай,

 І да працы ўставай,

 Толькі той, хто любіць працу,

 Сябрам нашым можа звацца.

**Выхавальнік:** Вось які цудоўны спектакль, дзеці, атрымаўся. А дапамаглі нам у гэтым… (беларускія народныя цацкі).

**Выхавальнік:** Васілінка ведае яшчэ адну цікавую гульню. Нам трэба падзяліцца на 2 каманды (хлопчыкаў і дзяўчынкаў). Слухайце ўважліва заданне: неабходна размеркаваць сучасныя цацкі і беларускія народныя, якія знаходзяцца ў корабе. Хлопчыкі павінны адабраць сучасныя цацкі і пакласці іх на сіні стол, а дзяўчынкі - старажытныя цацкі і пакласці іх у зя на зялёны стол.

**Выхавальнік:** Дзяўчынкі правераць ці правільна выканалі заданне хлопчыкі, а хлопчыкі ў дзяўчынак.

**Выхавальнік:** Дзяўчынкі назавіце якія сучасныя цацкі адабралі хлопчыкі і чаму? (таму што з гэтымі цацкамі мы гуляемся ў цяперашні час, яны з пластмассы, ў іх сучаснае адзенне і прычоскі). Хлопчыкі, назавіце якія цацкі адабралі дзяўчынкі і чаму яны старажытныя? (яны з ільну, яны з саломы, яны простыя).

**Выхавальнік:** Беларускія майстры ўмеюць рабіць сваімі рукамі прыгожыя цацкі. Мы з вамі будзем майстрамі-ўмельцамі і будзем рабіць вось такую беларускую ляльку з тканіны, якая называецца Берагіня. Завуць яе так, таму что яна аберагала нашых продкаў ад розных няўдач (няўзгод).

**Выхавальнік:** На стале у кожнага з вас два кусочкі тканіны прамавугольнай формы. Адзін вялікі, другі малы. Бярэм вялікі кусочак тканіны і з двух канцоў закручваем да палоскі ў сярэдзіне. Атрымаецца прамавугольнік, які складваем напапалам. Зараз зробім галаву нашай ляльцы. Бярэм і зверху перавязваем на месцы перагіба. Атрымалася загатоўка лялькі. Далей бярэм маленькі кусок тканіны. З яго мы будзем рабіць рукі. Тканіну скручваем ў трубачку, а па краям таксама перавязваем. Атрымаліся рукі нашай лялькі. Рукі патрэбна замацаваць. Для гэтага ўладкоўваем іх пад галавой і зноў перавязваем стужкай. У нас атрымалася лялька.

**Выхавальнік:** У вас на сталах знаходзяцца схема, яна дапаможа вам зрабіць ляльку. Васілінка разам з дзецьмі таксама працуе.

Гучыць музыка. Дзеці пад музыку робяць ляльку.

**Выхавальнік:** Паглядзіце, якія цудоўныя атрымаліся у нас лялькі. Імі нават можна гуляць. Давайце мы іх пакладзем у кошык да Васілінкі, яна іх перадасць бабулі, каб яны аберагалі нашу бабулю ад розных няўзгод.

**Выхавальнік:** Цяпер, хто лічыць, што вельмі добра працаваў на занятку, уважліва слухаў, адказваў на пытанні, стараўся, той падыходзіць да Берагіні і дорыць ей ляльку, якая смяецца. А хто лічыць, што мог бы лепей працаваць, але не ўсе атрымоўвалася, тады дорыць ляльку, якая сумная.

**Выхавальнік:** Васілінка, а ты якую выбярэш ляльку?

**Васілінка:** Дзякуй вам хлопчыкі і дзяўчынкі. Мне вельмі спадабалася ў вас. Я раскажу сваёй бабулі, что вы добра ведаеце, якія бываюць беларускія народныя цацкі і перадам вашы падарунакі.

**Канчатак занятку**

* З чым мы сёння знаёміліся?
* Якія беларускія цацкі вы запомнілі?
* З якіх матэрыялаў робяць беларускія цацкі?
* Якая цацка спадабалася вам больш за ўсё?
* Малайцы, вы сёння ўсе пастараліся.

**Канспект комплекснага занятку па адукацыйная вобласць: «Дзiця i грамадства» і «Мастацтва: маляванне» для дзяцей старэйшай групы**

**па тэме “Знаёмства з беларускім ручніком”**

**Праграмныя задачы:**

Фарміраваць уяўленні дзяцей аб асаблівасцях нацыянальнай культуры, традыцыях беларусаў. Фарміраваць уяўленні дзяцей аб беларускім ручніке, яго арнаменце, аб асаблівасцях вырошчвання і апрацоўкі льну. Фарміраваць уменне перадаваць у малюнку элементы беларускага арнаменту.

Выхоўваць цікавасць да нацыянальных традыцый.

**Папярэдняя работа:** развучванне вершаў пра ручнікі, песні «Лянок», набыццё ручнікоў (праца з бацькамі); арганізацыя выставы беларускіх ручнікоу, вывучэнне прымавак аб працы.

**Пачатак занятку**

Група прыбранаана ў стыле беларускай хаткі, упрыгожанай ручнікамі.

**Выхавальнік:** Сёння, дзеці, мы пазнаёмімся з беларускімі ручнікамі. Паслухайце ўважліва невялікі аповед пра ручнікі.

Ручнік заўсёды суправаджаў чалавека ад нараджэння да смерці. На ручнік прымалі немаля. На вяселлі нявеста дарыла ручнікі жаніху і сватам. Ручнік успрымаўся як сімвал, знак роду. Яшчэ ручнік лічыцца сімвалам чысціні, цяпла роднай хаты. Сапраўдны ручнік могуць вышыць людзі з чыстай душой, шчырым сэрцам.

1-е дзіця.

Мама вышыла ручнік

Гладдзю, васількамі.

Ну а мыз сястрой узоры

Выдумлялі самі.

2-е дзіця.

Гэта што?

Наша хата.

Ну а гэта?

Мама, тата,

Брацік, коцік,

Мы з сястрычкай:

Я і я -

Уся наша сям'я.

**Ход занятку**

**Выхавальнік:** Дзеці, а як вы думаеце, для чаго людзям патрэбны ручнікі? (Выцірацьрукі, твар, посуд і г.д.) Малайцы! Вельмі рада, што вы так шмат ведаеце аб ручніках Але ж каб ручнік атрымаўся, трэба папрацаваць. I праца гэта нялёгкая. Нездарма наш народ склаў шмат прымавак і прыказак аб працы. Давайце іх успамінаць. Я буду называць першую частку, а вы — другую.

• Дзе няма ахвоты — там няма работы.

• Зямлю грэе сонца — а чалавека праца.

• Дзе гультай ходзіць — там зямля неродзіць.

**Выхавальнік:** Малайцы! Добра ведаеце прыказкі і прымаўкі аб працы. А цяпер запрашаю ўсіх хлопчыкаў і дзяўчынак пасеяць лянок. Бо з лёну вырабляецца ручнік. Давайце усе разам сеяць яго з песняй «Ох і сеяла Ульяніца лянок!».

**Інсцэніроука песні.**

**Выхавальнік:** Дзякуй вам, добра ведаеце, як сеюць лянок. А зараз праверым, ці ўмееце вы працаваць! Лянок мы пасеялі, вырвалі, апрацавалі, і ў нас атрымалася кудзеля. Трэба яе спрасці. Хто хоча навучыцца прасці кудзелю? Калі ласка!

Дзяўчынка прадзе кудзелю.

**Выхавальнік:**А каб нам было не сумна, давайце паслухаем ячшэ вершы пра ручнікі.

**1-е дзіця**

На бабчын ручнік

Заглядзелася ўнучка,

I гладзіць ручнік

Яна кволаю ручкай.

**2-е дзіця**

Пеўніка ўнучка

Адразу познала,

Калісьці бабуля

Яго вышывала.

**3-е дзіця**

Пер'е іскрыцца,

Чырвоны грабеньчык,

Быццам жывы ён —

Пявун-кукарэньчык.

*Выхавальнік:* Ну вось, цяпер трэба ніткі з верацяна ў клубок зматаць, і можна вышываць. Але ж узору няма.

Дзеці разглядаюць узоры на ручні­ках.

**Выхавальнік:** Дзеці, а вы не заўважылі, што на ручніках узоры вышыты рознымі колерамі? Заўважылі, малайцы! Я вам зараз растлумачу, што які колер абазначае. Слухайце. Вось чорны колер — гэта Зямля. Толькі яна ў нас адзіная і нязменная. На ей мы працуем. Чырвоны колер — гэта жыццё, а жоўты — надзея, яе чалавек нясе ў сэрцы праз усё жыццё. А вось белы колер — гэта колер чысціні душы і спраў. Вось так, зразумела?

Дзеці, вы ўважліва разглядзіце узоры на ручніках, бо мы з вамі будзем зараз іх маляваць на паперы.

Пад ціхую музыку дзеці разглядаюць узоры на ручніках. Затым падыходзяць да сваіх сталоў і малююць беларускія узоры на аркушах паперы.

**Канчатак занятку**

* Навошта патрэбен ручнік?
* З якіх матэрыялаў яго вырабляюць?
* Чым упрыгожваюць беларускі ручнік?
* Якія колеры і ўзоры выкарыстоўваць у беларускім арнаменце?

У канцы занятку дзеці сумесна з выхавальнікам разглядваюць малюнкі, адзначаюць лепшыя.

**Канспект занятку па адукацыйная вобласць: «Дзiця i грамадства» у старэйшай групе па тэме**

**"Знаёмства з беларускім нацыянальным касцюмам"**

**Праграмныя задачы:**

Працягваць фарміраваць уяўленні дзяцей аб беларускім нацыянальным адзенні, яго характэрных асаблівасцх, каляровым спалучэнні.

Развіваць памяць, мысленне, увагу, дыялагічную мову

Выхоўваць цікавасць да пра­цы беларускага адзення.

**Пачатак занятку**

**Выхавальнік:** Уявіце сабе, што вас, дзеці, запрасілі на вялікае сусветнае свята са сваімі беларускімі песнямі і гульнямі. Што вы перш за ўсё зробіце? Правільна, вы пачнеце выбіраць сабе адзенне. Не джынсы, якія носяць ва ўсім свеце, не модная куртка спатрэбяцца вам, а беларускі народны касцюм. Для чаго? А каб усе, хто вас убачыць, змаглі пазнаць, адкуль вы родам. У кожнага народа свой касцюм. Так, руская дзяўчынка апране на свята сарафан, рускі хлопчык - яркую кашулю. Узбека разлічаюць па мужчынскім халаце, які падпярэзваецца кушаком, і цюбяцейцы, а ўзбечак - па сукенцы-туніцы і шараварам, грузінку - па доўгай прыталенай сукенцы, якая аздоблена бісерам, залатой тасьмой, жэмчугам, пояс з аксаміту, шоўку ці муаравай стужкі; грузіна - па доўгай чаркесцы, верхняе адзенне падпярэзваецца вузкім срэбным паяском з пражкай, да якога падвешваецца кінжал. (Педагог прапануе разгледзець беларускі нацыянальны касцюм.)

Кашулю часцей за ўсё ў нашай краіне вышываюць чорным па белым. Манжэту і каўнер упрыгожвалі арнаментам. У старажытнасці людзі лічылі, што менавіта праз гарлавіну, ніз і рукавы можа залесці нячыстая сіла. Арнамент як бы ахоўваў чалавека, асабліва жанчыну, ад нячысцікаў. Спаднічка ў клетачку ці палоску. Паверх спаднічкі павязваўся фартушок.

Фартух часцей за ўсё упрыгожваўся геаметрычным арнаментам, у аснове якога заўсёды ляжаў квадрат і трохвугольнік.

На галаву часцей завязвалі хусціну ці надзявалі вяночак.

На ногі ў старажытныя часы апраналі лапці з лазы, а потым з цягам часу навучыліся шыць чаравікі. Хлопцу варта апрануць вышываную кашулю і падпяразацца тканым паяском, на галаву надзець саламяны капялюш.

Касцюм народа - гэта яго характар, і яго прырода, сярод якой ён жыве.

У нас, на Беларусі, прырода сціплая, клімат даволі мяккі. Iхарактар нашых людзей такі ж самы (сціплы, мяккі...)

Раней людзі самі выраблялі адзенне. Расцілі лён, апрацоўвалі яго. А доўгімі восеньскімі і зімовымі вечарамі пралі і ткалі палатно, потым шылі адзенне і ўпрыгожвалі яго.

Вядома ж, самым прыгожым было жаночае адзенне, бо менавіта жанчына нараджае дзіця, натхняе мужчыну на подзвігі і творчасць. Заўсёды цанілася жаночая прыгажосць.

(Пасля знаёмства з дарослым беларускім касцюмам педагог паказвае дзіцячы беларускі народны касцюм, апрануты на дзяўчынцы.)

**Канспект інтэгрыраванага занятку па адукацыйнай вобласці**

**“Дзіця і грамадства” і “Мастацтва: маляванне ”**

**на тэму «Багацце маёй Радзімы»**

**Праграмны змест:**

Знаёміць дзяцей з гісторыяй сваёй Радзімы, яе багаццем, мінулым і сучасным. Фарміраваць уяўленні аб прадметах рукатворнага свету: беларускае адзенне, аб гісторыі яго ўзнікнення, аб беларускіх рамёствах (ткацтва, саломапляценне). Фарміраваць ўменне маляваць узоры беларускага арнаменту на сілуэтах адзення па схеме; узбагаціць беларускі слоўнік дзяцей назвамі беларускага адзення, пашырыць веды аб беларускім арнаменце (колер, выгляд), фарміраваць уменне ўжываць формы ветлівасці на беларускай мове.

Развіваць пачуццё гонару да сваёй краіны сродкамі мастацкага слова, камунікатыўныя ўменні на беларускай мове.

Выхоўваць любоў да Радзімы, цікавасць да беларускай мовы, жаданне навучыцца размаўляць на ёй.

**Матэрыялы і абсталяванне:** карта Беларусі, карцінкі з людзьмі ў нацыянальным адзенні беларусаў; стэнды з малюнкамі і здымкамі «Прырода роднага краю», «Мінулае нашай краіны», «Сучасная Беларусь», “Беларускія ўзоры”, прызентацыя ТСН “Беларускі арнамент”, сялянскі посуд (збанкі, драўляныя лыжкі), лялькі ў беларускім адзенні, фарбы і пэндзлі, сілуэты беларускага адзення, схемы беларускага арнамента.

**Пачатак занятку**

Група аформлена па-святочнаму. На сцяне вісяць беларускія узоры, ручнікі, карта Беларусі, карцінкі з людзьмі ў нацыянальных адзеннях беларусаў, стэнды з малюнкамі і здымкамі. Збоку стаяць сталы, на якіх раскладзены беларускія кнігі казак, непадалёку — сялянскі посуд (збанкі, драўляныя лыжкі), лялькі ў беларускім адзенні. Пад гукі беларускай мелодыі дзеці ўваходзяць ў групу і садзяцца на дыван.

**Выхавальнік:** Заходзьце дзеці хутчэй, смялей.

- Дзеці, у якой рэспубліцы мы з вамі жывём?

- А хто мы па нацыянальнасці?

- На якой мове павінны размаўляць беларусы?

**Ход занятку**

**Выхавальнік:** Вось сёння мы з вамі цэлы дзень будзем размаўляць на роднай беларускай мове. Зараз пачнём вітацца між сабой на бе­ларускай мове, як сапраўдныя беларусы.

**Слоўная гульня «Прывітанне»**

Дзеці ствараюць сцэнку знаёмства: называюць ветлівыя словы (прывітанне; добры дзень; скажыце, калі ласка; дазвольце спытаць) В. Вось якія малайцы! I на­строй адразу стаў лепшы. Дзеці, а вы многа ведаеце беларускіх слоў?

**Рухомая гульня «Пераводчык»**

Вось мы за­раз праверым, як вы ведаеце беларускую мову, пагуляем у гульню «Пераводчык», але друкаваць будзем рускія словы на беларускія. У каго мяч, той загадвае рускае слова і кідае мяч пераводчыку. (У крузе)

Родина, город, дорога, мама, папа, бабушка, дедушка, красивый, цветы, деревня, автобус, красный, воздух.

**Выхавальнік:** А зараз, сядайце на свае стулікі і паслухайце верш (чытае верш і паказвае малюнак жанчыны ў беларускім адзенні, якая трымае за руку хлопчыка).

Сыночку маленькі, ты ручку мне дай,

Цябе павяду я ў нязведаны край.

Мы пойдзем вузенькай мяжою ўдваіх...

Так мякка, прыгожа, пахуча... аж рай.

Сыночку маленькі, ты ручку мне дай...

**Выхавальнік:** Можа хто з вас, дзеці, здагадаўся, пра які «нязведаны край» гаворыцца ў вершы, як гэты край завецца? (Беларусь) Па якім прыметам вы здагадаліся? (Верш напісаны на беларускай мове. Хлопчык і жанчына намаляваны ў беларускім нацыянальным адзенні.)

**Канчатак занятку**

* Хто мы звамі па нацыянальнасцІ?
* Якія ветлівыя словы вы ведаеце?

Так, дзеці, Беларусь – гэта наш дом. У кожнага ёсць свой дом: напрыклад, у птушцы – гняздо, у многіх жывёл – нара. У вас, дзеці, таксама ёсць свой дом. Разам з вамі ў ім жывуць вашы родныя. Гэта ваша сям’я. Побач з вамі ў сваіх дамах жывуць другія сем’і, вашы суседзі. Усе мы, жыхары Беларусі, жывём у вялікім агульным доме, у краіне, якая завецца Рэспубліка Беларусь. Давайце возьмемся за рукі, а я павяду вас, мае хлопчыкі і дзяўчынкі, па нашай беларускай зямлі.

**Канспект комплекснага занятку па адукацыйнай вобласці**

 **“Дзіця і грамадства” і “Мастацтва: маляванне”**

**па тэме “Экскурсія ў музей”**

**Праграмныя задачы:**

Знаёміць дзяцей з гісторыяй сваёй Радзімы, яе багаццем, мінулым і сучасным. Фарміраваць уяўленні аб прадметах рукатворнага свету: беларускае адзенне, аб гісторыі яго ўзнікнення, аб беларускіх арнаменце. Фарміраваць ўменне маляваць узоры беларускага арнаменту на сілуэтах адзення па схеме.

Развіваць пачуццё колеру, рытму, увагу.

Выхоўваць павагу і любоў да сваёй Радзіы, мінулага.

**Пачатак занятку**

Гучыць запіс песні «Спадчына» ў выкананні ансамбля «Песняры». Выхавацель вядзе дзяцей па пакоі, у якім размешчаны стэнды са здымкамі і малюнкамі «Прырода роднага краю», «Мінулае нашай краіны», «Сучасная Беларусь”, “Беларускае адзенне”.

**Выхавальнік:** Я хачу правесці вас па зямлі, якая для мяне і, мабыць, не толькі для мяне – даражэйшая за ўсё, самы ўтульны і чароўны кут. Якая яна, наша зямля? (Паказвае на здымкі.) Гэта залатыя палі збажыны з сінімі «вочкамі» васількоў, светлыя ад бяроз гаі, што аглухлі ад птушынага звону, пушчы, дзе горда нясуць свае кроні алені. Гэта бясконцыя жылы рэк, у якіх плешчуцца бабры і рыба на захадзе сонца, гэта амаль адзінаццаць тысяч азёр, чыстых, як усмешка дзіцяці. (Паводле Уладзіміра Караткевіча) Разам мы зазірнем у мінулае і сучаснае нашага старажытнага краю, разгледзем малюнкі беларускага адзення.

**Ход занятку**

**1 карцінка:** Гэта мужчынскае беларускае адзенне. Кашуля, нагавіцы, брыль, лапці саламяныя.

**2 карцінка:** Паясы зроблены паводле ўзораў беларускага арнаменту. Дзеці, а ў якім гарадзе вышываюць арнаментам прыгожыя паясы? У Слуцке, слуцкія паясы.

**3 карцінка:** Здымак слуцкіх паясоў. Зараз, людзі зрабілі толькі 8 дакладных копій пояса таго часу. Адзін з гэтых экземпляраў дэманструецца ў музее горада Слуцка.

**4 карцінка:** Жаночае беларускае адзенне. Кашуля, фартух, андарак, гарсэт, пояс, вянок. Найбольшую ўвагу звярталі на ўпрыгожанне рукавоў і пояса, што звязана з мастацкай пластыкай касцюма, а таксама з верай у магічную сілу чырвонага арнаменту, які нібыта засцерагаў рукі ад злых духаў, надаваў моц і дужасць як асноўным у працы.

**5 карцінка:** Беларускія ўзоры арнаменту. Беларускі народны арнамент вельмі разнастайны, каларытны, і вядомы далёка за межамі нашай краіны. Яго вывучэнне працягваецца па сенняшні час. Многія навукоўцы працуюць над ракрыццём арнаменту і яго ўзору.

**6 карцінка:** Беларускі арнамент можна падзяліць на тры 3 групы. Геаметрычны, які складаецца з прамых ліній, а таксама геаметрычных фігур - прамавугольнікаў, квадратаў, ромбаў. Раслінны - створаны на аснове малюнкаў раслін, лісця, кветак ці пладоў. Жывёльны - які ўключае ў сябе выявы жывёл і птушак. Гучыць музыка і ў группе з’яўляецца мастак беларускіх роспісаў.

**Выхавальнік:** Дзеці, нехта завітаў да нас у музей.

**Мастак:** Добры дзень, дзеці! Вы ведаеце, хто я? Так, я — мастак беларускіх роспісаў. Пачуў я, што вы завіталі ў музей і вось прыйшоў да вас. Паглядзіце, якія ў мяне чароўныя фарбы.

Мастак бярэ фарбы і пэндзлі і пачынае «чарадзейнічаць»: спалучае жоўтую фарбу з чырвонай і атрымлівае аранжавую, жоўтую з сіняй — атрымлівае зялёную. Пры гэтым дзеці называюць колеры фарбаў, якія бярэ мастак. Просіць дзяцей назваць колеры, якія яны хацелі б атрымаць, і выконвае іх жаданні. А вы б хацелі стаць чараўнікамі беларускага роспісу? Зараз я дакрануся да вас сваім пэндзлем — вы ўсе ператворыцеся ў мастакоў. Вось у нас тут 4 дарожкі: жоўтая — гэта кашуля, белая — фартух, зялёная — паясы, блакітная — ручнік. Дзеці дзеляцца на чатыры групы.

Выхавадьнік: Калі вы пойдзеце па адной з гэтых дарожак, то знойдзіце сілуэты беларускага адзення і фарбы. Вам трэба зрабіць роспіс беларускага нацыянальнага адзення па схемам. (На сталах ляжаць сілуэты і фарбы, пэндзлікі, схемы беларускага арнамента.) Распісваць мы іх будзем паводле ўзораў беларускага арнаменту. Давайце з вамі ўспомнім, дзе размяшчаецца арнамент у ручніка? (Па краях.) У сурвэткі? (Па баках, вуглах.) А ў фартуха? (Па кішэні, унізе ) У блузкі і кашулі? (Ля гарлавіны, на грудзях.) Малайцы!

А зараз пачынаем працу.

Гучыць музыка. Дзеці пад гукі беларускай музыкі малююць.

Дзецям даецца ўстаноўка: фарбы можна выкарыстоўваць і састаўляць, хто якія хоча, на палітрах і ў слоіках, маляваць можна пэндзлем і тампонам.

**Мастак:** Я бачу, што адзенне ў вас атрымалась вельмі прыгожае. Вы малайцы.

**Канчатак занятку**

Выхавальнік: Дзеці, давайце ўзгадаем, дзе мы сёння былі і што бачылі?

Выхавальнік: Вы сёння вельмі добра папрацавалі, пабывалі ў беларускам музее, пазнаёміліся з багаццем нашай краіны. Зараз мы павінны вярнуцца у групу, таму што музей зачыняецца.

**Літаратура**

1. Александровіч, Р. Зямля з блакітнымі вачыма / Р. Александровіч, Т. Нескаромная: дапам. для педагогаў дашк. устаноў. – Мінск : Беларусь, 2001.

2. Вучэбная праграма дашкольнай адукацыі / Міністэрства адукацыі Рэспублікі Беларусь. — Мінск : Нац. інт адукацыі, 2012. — 408 с.

3. Дубініна, Д.М. Выхаванне ў дзяцей дашкольнага ўзросту цікавасці да беларускай мастацкай літаратуры і фальклору: дапаможнік для педагогаў устаноў дашк. адукацыі / Д.М. Дубініна. — Мінск : Новое знание, 2016. — 208 с.

4. Развіццё беларускага маўлення дашкольнікаў : дапам. для педагогаў устаноў, якія забяспечваюць атрыманне дашк. адукацыі / Н. С. Старжынская, Дз. М. Дубініна. – Мазыр : ТАА ВД «Белы вецер», 2008.

5. Родныя вобразы ў паэтычным слове: дапам. для педагогаў устаноў, якія забяспечваюць атрыманне дашк. адукацыі : у 2 ч. /

6. Дз. М. Дубініна. – Мазыр: ТАА ВД «Белы вецер», 2008. – Ч. 2.

**Канспект занятку па адукацыйная вобласць: «Дзiця i грамадства» для дзяцей старэйшай групы на “Я добрую кнігу, як цуд, люблю!"**

**(Ф. Скарына - першадрукар і асветнік)**

**Праграмныя задачы:**

Фармiраваць уяуленнi дзяцей аб жыццядзейнасцi Ф. Скарыны. Паглыбляць веды дзяцей аб бібліятэцы як скарбніцы культуры, першых збіральніках, друкарнях.

Развіваць памяць, мысленне, увагу, дыялагічную мову.

Выхоўваць павагу і любоў да роднай Бацькаўшчыны; абуджаць пачуццё патрыятызму і гонару за славутых сыноў беларускай зямлі.

**Пачатак занятку**

**Выхавальнік:** Пакуль жыве мая Айчына іпамяці не рвецца ніць, глядзіць на нас с табой Скарына, ён праз вякі на нас глядзіць.

Сёння мы пагаворым аб выдатным беларускім першадрукары Ф. Скарыне. Вось перад вамі яго партрэт. А дапаможа мне цікава расказаць аб ім Дзед-Усёвед.

**Дзед-Усёвед:** Так-так, дзеткі мае, даўно жыву, шмат ведаю.

**Выхавальнік:** Дык раскажы нам, Дзед-Усёвед, пра Францыска Скарыну.

**Дзед-Усёвед:** Вось слухайце. Нарадзіўся ён даўно, у старажытным беларускім горадзе Полацку. Дом Скарыны стаяў непадалёку ад Сафійскага сабора, пабудаваны князем Усяславам Чарадзеем. У горадзе было шмат манастыроў і цэркваў, пры іх існавалі школы. У адной з іх хлопчык навучыўся чытаць і пісаць. Яго душу запаланілі кнігі. Францішак добра вучыўся і стаў славутым на ўвесь свет вучоным, асветнікам, перакладчыкам і пісьменнікам. Ім была пераведзена на беларускую мову і надрукавана "Біблія".

**Выхавальнік:** Давайце бліжэй разгледзім яго партрэт (разгляд карціны).

Скарына працуе ў кабінеце сярод кніг. Тут пануе цішыня і роздум. На партрэце мы бачым пясочны гадзіннік, які нагадвае нам, што час ляціць хутка. Пчала напамінае нам аб працавітасці. Кошык для збору лекавых раслін нагад-вае, што Францішак іх добра ведаў.Сам першадрукар у доктарскай мантыі і ў бярэце сядзіць за рабочым сталом. У руках яго пяро, перад ім сшытак, а справа разгорнутая кніга.

Прайшло шмат часу, а людзі заўсёды памятаюць Ф. Скарыну - выдатнага сына зямлі беларускай. У горадзе Полацку і Мінску ёсць помнік Ф. Скарыне. Адна з вуліц сталіцы носіць яго імя.

Яшчэ ў дні старыя,

У век наш лучынны,

Аб горадзе Полацку слава ішла, -

Друкар там выдатны

Францішак Скарына,

Што зоры рассыпаў па роднай краіне.

Нямала народу з крыніц яго піла

Iбрала ад мудрасці вечны агонь,

У літарах першых знаходзячы сілу

Ты слаўна, зямля, што вякам нарадзіла

Такога выдатнага сына свайго.

**Выхавальнік:** Дзякуй, Дзед-Усёвед, за цікавы расказ.

Блакіт нябёс, і белы бусел,

I кветкі ў полі, як абрус,

Мой край завецца Беларуссю,

А сам я хлопчык-беларус.

Гучыць песня "Белая Русь" (муз. Л. Елістратавай, словы Л. Забалоцкай). Дзеці спяваюць.

Кнігі, як і людзі, маюць сваю прапіску, адчуваюць сябе як дома. Там аб іх клапоцяцца, іх шануюць. Здагадаліся, што гэта? Гэта бібліятэка.

**Дзед-Усёвед.:** Бібліятэкі створаны даўно. Першым на Беларусі збіральнікам бібліятэк быў князь Ізяслаў. Кніг ў той час было мала, а каштавалі яны вельмі

дорага. Друкаваць кнігі людзі яшчэ не ўмелі і кожную з іх перапіс-валі ад рукі. Гэта займала некалькі месяцаў, а часам і гады.

Пісалі тады не на паперы, а на пергаменце, якія майстры выраблялі з тонкай цялячай скуры. Чарнілы рабілі з арэхаў, з адвару дубовай ці альховай кары. У руках перапісчык трымаў добра завостранае гусінае або лебядзінае пяро. Каб радкі хутчэй высыхалі, іх пасыпалі пяском. Гэта была складаная праца, таму перапісчыкаў вельмі паважалі і цанілі. А дом, дзе друкуюцца кнігі, мае рускую назву "тнпографня", а на беларускай мове - друкарня.

**Выхавальнік:**У нас, у Мінску, ёсць шмат выдавецтваў, якія рыхтуюць кнігі да выдання, да друку. Кнігі выпускаюцца для дзяцей.

* Хто ведае, дзе купляюць кнігі? Крама, у якой прадаюцца кнігі,

называецца кнігарня.(Малюнак кнігарні.) А зараз паслухайце верш К. Цвіркі "У кнігарні" (урывак): Мы прыйшлі ў кнігарню з мамай, на паліцах - безліч кніг, Тоўстых, тонкіх - розных самых, цэлы свет - у кніжках тых!

**М а ц і:** Я куплю табе вось гэту кніжку.

**Д з і ц я:** Гэту, гэту трэба ўзяць.

Ты пра ўсе краіны свету

3 гэтых кніжак будзеш знаць.

**Дзіця:** О, як добра! Дзякуй, мама! Я пра іх чытаць люблю. Толькі знаць хацеў таксама і пра нашу я зямлю, пра яе лясы і рэкі,пра той шлях з вараг у грэкі.

Iпра казкі-гарады,

Iяшчэ за што ўдзячны

Буду, мама, я табе,

Ты купі на мове нашай,

Беларускай, кніжку мне.

**Дзед-Усёвед:** Добра, што любіце вы мову і кніжкі беларускія. Вось і скончылася наша падарожжа ад Ф. Скарыны да кнігарні.

Кніга - мудрасці глыток. Палюбі яе спачатку ізасвоіш ты, дзіцятка, што яна - да ведаў крок.

Дзед-Усёвед дорыць дзецям кнігі.

**Канспект занятку па адукацыйная вобласць: «Дзiця i грамадства» для дзяцей старэйшай групы па тэме “Беларусь мая, родны край”**

**Праграмныя задачы:**

Фармiраваць уяўленні дзяцей аб народных промыслах, вырабах беларускіх майстроў.

Развіваць памяць, мысленне, увагу, дыялагічную мову;

Выхоўваць павагу да сімволікі краіны, знаёміць і асноўнымі дзяржаўнымі сімваламі Беларусі (сцяг, герб, гімн).

**Матэрыялы і абсталяванне:** карта Рэспублікі Беларусь, дзяржаўны сцяг, дзяржаўны герб Рэспублікі Беларусь, стэнды з выявай прыроды Беларусі, паштоўкамі аб Мінску.

**Папярэдняя работа:** знаёмства дзяцей з глобусам, картай Рэспублікі Беларусь, развучванне вершаў, разглядванне ілюстрацый аб Беларусі, аб Мінску, экскурсіі па гораду, знаёмства з памятнымі мясцінамі.

**Пачатак занятку**

Гучыць песня "Журавы на Палессi ляцяць" (муз. I.Лучанка).

Педагог задае пытанні:

- Дзеці, вам знаёма гэта мелодыя?

- Аб чым гэта песня?

- Сёння мы паразмаўляем аб нашай рэспубліцы, краіне, у якой мы жывём.

- Якую назву мае наша рэспубліка?

**Ход занятку**

- Дзеці, паглядзіце, што ў мяне ў руках. Глобус - гэта мадэль нашай зямлі. На ім вельмі многа розных дзяржаў, вялікіх і малых, кожная з якіх мае свой колер. Тут ёсць і паша рэспубліка. А вось перад намі карта Беларусі.

- Дзеці, як вы думаеце, чаму нашу рэспубліку называюць сінявокай?

- Паглядзіце на тонкія сінія лініі і блакітныя плямы.

- Што яны азначаюць? (Гэта абазначэнне рэк і азёр.) Якія рэкі і азёры Беларусі вы ведаеце? (Днепр, Прыпяць, Нетан, Дзвіна, возера Нарач). Давайце яшчэ раз паглядзім на карту. Які колер пераважае на карце нашай рэспублікі?

- Як вы думаеце, чаму пераважае зялёны колер, што гэта азначае? (Лясы.)

- Наша рэспубліка багата лясамі. Лес называюць нашым багаццем.

- Растлумачце, чаму (разглядванне карцін).

- А зараз мы з вамі пагуляем. Я буду блытаць назвы, а вы павінны адказаць правільна.

- Мы жывём у Расіі.

- Усе беларусы размаўляюць на кітайскай мове.

- У нашай краіне растуць бананы і апельсіны.

- У лясах Беларусі жывуць тыгры, львы, кенгуру, малпы.

- Сталіца Беларусі - горад Брэст.

Выхавальнік: Хто з вас ведае вершы пра нашу рэспубліку? (Дзеці чытаюць вершы.)

- Шмат добрай музыкі ёсць на Беларусі. Давайце ўсе разам патанцуем, адпачнём! (Выконваецца танец "Лявоніха".)

- На нашай планеце вельмі шмат розных дзяржаў. Людзі прыдумвалі сімвалы, якія абазначаюць прыналежнасць чалавека да пэўнай дзяржавы. У кожнай дзяржавы ёсць свае сімвалы: сцяг і герб.

- Герб многа цікавага раскажа аб сваім народзе. Усё, што выяўлена на гербе, мае свае значэнне, якое зразумела людзям з розных краін, нават калі яны не ведаюць нашай мовы.

- Як вы думаеце, што азначае зялёны контур у праменях сонца, якое ўсходзіць? Паглядзіце на карту нашай краіны. Параўнайце лінію контура на гербе і лінію контура на карце. Так, на гербе выяўлены межы нашай дзяржавы.

- Промні ўзыходзячага сонца сімвалізуюць жыццё і кажуць аб тым, што беларусы адносяцца да этнічнай групы славян. Чаму? Таму, што славяне здаўна пакланяліся сонцу. Зямны шар на гербе гаворыць аб тым, што наш народ цэніць роўнасць усіх народаў на Зямлі. Герб з двух бакоў аплятаюць снапы каласоў, у якія ўплецены блакітныя вяночкі ільна і ружовай канюшыны. Гэта галоўныя прыродныя багаццці нашай краіны. Лён - гэта расліна, з якой людзі здаўна робяць адзенне, рушнікі, сурвэткі, посцілкі, накрыўкі. Знайдзіце, калі паска, ільняныя рэчы з "бабулінага куфэрка"!

- Канюшына - лепшая прысмака для жывёл, якіх беларусы здаўна

прыручылі і гадуюць. Нашу краіну можна назваць сельскагаспадарчай, таму што вялікае месца ў эканоміцы краіны займаюць земляробства і жывёлагадоўля. Якую жывёлу вырошчваюць і разводзяць у нашай краіне?

* Вянок з каласоў - сімвал галоўнага багацця - хлеба. Акрамя таго, гэта

спосаб звяртання нашых продкаў да божых сіл з просьбай аб ураджаі. Беларусы кожную восень адзначаюць свята "Дажынкі", на якім узнагароджваюць лепшых хлебаробаў і плятуць вянкі з апошніх каласоў. Такія вянкі пакідаюць у хаце да наступнай восені як сімвал багацця.

* Паглядзіце ўважліва: чым абвіты каласы на гербе Беларусі? Гэта

чырвона-зялёная стужка з надпісам "Беларусь". Але нават калі вы не ўмееце чытаць, то пазнаеце наш герб сярод іншых!

* У верхняй частцы герба ззяе чырвоная зорка. Аб чым яна сведчыць?

Зорка - гэта мужнасць нашага народа. Беларусы праявілі гераізм у шматлікіх войнах з рознымі захопнікамі.

* Узгадайце і раскажыце, дзе вам прыходзілася сустракаць герб?
* Перад вамі сцяг Рэспублікі Беларусь.У вялікія святы вуліцы горада

ўпрыгожваюцца сцягамі.

- Паглядзіце і скажыце, колькі колераў мае беларускі сцяг. Кожны колер мае свой сэнс. Пры стварэннні дзяржавы людзі прыдумваюць для сваёй краіны сімвалы з улікам сцягоў іншых краін і выбіраюць колеры, які характарызуюць краіну, яе славутасць.

Чырвоны колер - знак адвагі, колер крыві, якая была праліта ў барацьбе за шчаслівае жыццё. Разам з тым гэта колер радасці. Што сімвалізуе зялёны колер? (Багацце прыроды.)

Белы колер - сімвал свабоды, павагі да сваёй Айчыны, сімвал маральнай чысціні, якую цэняць нашы людзі. Яны імкнуцца выхаваць яе і ў сваіх дзяцей.

На сцягу ёсць незвычайны малюнак. Гэта фрагмент найбольш тыпічнага старажытнага арнаменту, распаўсюджанага ў народнай творчасці на тэрыторыі нашай краіны.

Арнамент выкананы з камбінацыі геаметрычных фігур. Якія геаметрычныя фігуры вы бачылі на нашым арнаменце? (Вялікія і малыя ромбы.) Ромб - сімвал зярнятка, плоднасці. Гэта азначае, што наша краіна сельскагаспадарчая. Наш народ працавіты, апрацоўвае зямлю, вырошчвае шмат культурных раслін. Дзе ячшэ вы бачылі такі арнамент? {На адзенні.)

Вось бачыце, якую цікавую гісторыю аб жыцці беларускага народа можа расказаць наш сцяг.

Ёсць яшчэ адзін важны сімвал любой краіны - гэта гімн. Гімн - галоўная мелодыя, якую іграюць на важных дзяржаўных сустрэчах і ў іншых урачыстых выпадках. Кожны народ паважае сімвалы сваёй краіны.

- Дзе вы чуеце гімн?

- Як слухаюць гімн? (Стоячы.) Усе людзі праяўляюць павагу да гэтага сімвала. Давайце і мы ўважліва паслухаем Гімн Рэспублікі Беларусь. (Гучыць Гімн Рэспублікі Беларусь.) Шануйце і паважайце нашу краіну Рэспубліку Беларусь.

**Канчатак занятку**

* У якой краіне мы жывём?
* Якія галоўныя сімвалы краіны?
* Чаму нашу Беларусь называюць сінявокай?
* Што азначае белы колер на беларускім сцягу?
* Як слухаюць гімн?

**Канспект інтэгрыраванага занятку па адукацыйнай вобласці**

**“Дзіця і грамадства” і “Мастацтва: маляванне ”**

**на тэму «Багацце маёй Радзімы»**

**Праграмны змест:**

Знаёміць дзяцей з гісторыяй сваёй Радзімы, яе багаццем, мінулым і сучасным. Фарміраваць уяўленні аб прадметах рукатворнага свету: беларускае адзенне, аб гісторыі яго ўзнікнення, аб беларускіх рамёствах (ткацтва, саломапляценне). Фарміраваць ўменне маляваць узоры беларускага арнаменту на сілуэтах адзення па схеме; узбагаціць беларускі слоўнік дзяцей назвамі беларускага адзення, пашырыць веды аб беларускім арнаменце (колер, выгляд), фарміраваць уменне ўжываць формы ветлівасці на беларускай мове.

Развіваць пачуццё гонару да сваёй краіны сродкамі мастацкага слова, камунікатыўныя ўменні на беларускай мове.

Выхоўваць любоў да Радзімы, цікавасць да беларускай мовы, жаданне навучыцца размаўляць на ёй.

**Матэрыялы і абсталяванне:** карта Беларусі, карцінкі з людзьмі ў нацыянальным адзенні беларусаў; стэнды з малюнкамі і здымкамі «Прырода роднага краю», «Мінулае нашай краіны», «Сучасная Беларусь», “Беларускія ўзоры”, прызентацыя ТСН “Беларускі арнамент”, сялянскі посуд (збанкі, драўляныя лыжкі), лялькі ў беларускім адзенні, фарбы і пэндзлі, сілуэты беларускага адзення, схемы беларускага арнамента.

**Пачатак занятку**

Група аформлена па-святочнаму. На сцяне вісяць беларускія узоры, ручнікі, карта Беларусі, карцінкі з людзьмі ў нацыянальных адзеннях беларусаў, стэнды з малюнкамі і здымкамі. Збоку стаяць сталы, на якіх раскладзены беларускія кнігі казак, непадалёку — сялянскі посуд (збанкі, драўляныя лыжкі), лялькі ў беларускім адзенні. Пад гукі беларускай мелодыі дзеці ўваходзяць ў групу і садзяцца на дыван.

**Выхавальнік:** Заходзьце дзеці хутчэй, смялей.

- Дзеці, у якой рэспубліцы мы з вамі жывём?

- А хто мы па нацыянальнасці?

- На якой мове павінны размаўляць беларусы?

**Ход занятку**

**Выхавальнік:** Вось сёння мы з вамі цэлы дзень будзем размаўляць на роднай беларускай мове. Зараз пачнём вітацца між сабой на бе­ларускай мове, як сапраўдныя беларусы.

**Слоўная гульня «Прывітанне»**

Дзеці ствараюць сцэнку знаёмства: называюць ветлівыя словы (прывітанне; добры дзень; скажыце, калі ласка; дазвольце спытаць) В. Вось якія малайцы! I на­строй адразу стаў лепшы. Дзеці, а вы многа ведаеце беларускіх слоў?

**Рухомая гульня «Пераводчык»**

Вось мы за­раз праверым, як вы ведаеце беларускую мову, пагуляем у гульню «Пераводчык», але друкаваць будзем рускія словы на беларускія. У каго мяч, той загадвае рускае слова і кідае мяч пераводчыку. (У крузе)

Родина, город, дорога, мама, папа, бабушка, дедушка, красивый, цветы, деревня, автобус, красный, воздух.

**Выхавальнік:** А зараз, сядайце на свае стулікі і паслухайце верш (чытае верш і паказвае малюнак жанчыны ў беларускім адзенні, якая трымае за руку хлопчыка).

Сыночку маленькі, ты ручку мне дай,

Цябе павяду я ў нязведаны край.

Мы пойдзем вузенькай мяжою ўдваіх...

Так мякка, прыгожа, пахуча... аж рай.

Сыночку маленькі, ты ручку мне дай...

Выхавальнік: Можа хто з вас, дзеці, здагадаўся, пра які «нязведаны край» гаворыцца ў вершы, як гэты край завецца? (Беларусь) Па якім прыметам вы здагадаліся? (Верш напісаны на беларускай мове. Хлопчык і жанчына намаляваны ў беларускім нацыянальным адзенні.)

**Канчатак занятку**

* Хто мы звамі па нацыянальнасцІ?
* Якія ветлівыя словы вы ведаеце?

Так, дзеці, Беларусь – гэта наш дом. У кожнага ёсць свой дом: напрыклад, у птушцы – гняздо, у многіх жывёл – нара. У вас, дзеці, таксама ёсць свой дом. Разам з вамі ў ім жывуць вашы родныя. Гэта ваша сям’я. Побач з вамі ў сваіх дамах жывуць другія сем’і, вашы суседзі. Усе мы, жыхары Беларусі, жывём у вялікім агульным доме, у краіне, якая завецца Рэспубліка Беларусь. Давайце возьмемся за рукі, а я павяду вас, мае хлопчыкі і дзяўчынкі, па нашай беларускай зямлі.

**Канспект комплекснага занятку па адукацыйнай вобласці “Дзіця і грамадства” і “Мастацтва: маляванне” па тэме “**

**Экскурсія ў музей”**

**Праграмныя задачы:**

Знаёміць дзяцей з гісторыяй сваёй Радзімы, яе багаццем, мінулым і сучасным. Фарміраваць уяўленні аб прадметах рукатворнага свету: беларускае адзенне, аб гісторыі яго ўзнікнення, аб беларускіх арнаменце. Фарміраваць ўменне маляваць узоры беларускага арнаменту на сілуэтах адзення па схеме.

Развіваць пачуццё колеру, рытму, увагу.

Выхоўваць павагу і любоў да сваёй Радзіы, мінулага.

**Пачатак занятку**

Гучыць запіс песні «Спадчына» ў выкананні ансамбля «Песняры». Выхавацель вядзе дзяцей па пакоі, у якім размешчаны стэнды са здымкамі і малюнкамі «Прырода роднага краю», «Мінулае нашай краіны», «Сучасная Беларусь”, “Беларускае адзенне”.

**Выхавальнік:** Я хачу правесці вас па зямлі, якая для мяне і, мабыць, не толькі для мяне – даражэйшая за ўсё, самы ўтульны і чароўны кут. Якая яна, наша зямля? (Паказвае на здымкі.) Гэта залатыя палі збажыны з сінімі «вочкамі» васількоў, светлыя ад бяроз гаі, што аглухлі ад птушынага звону, пушчы, дзе горда нясуць свае кроні алені. Гэта бясконцыя жылы рэк, у якіх плешчуцца бабры і рыба на захадзе сонца, гэта амаль адзінаццаць тысяч азёр, чыстых, як усмешка дзіцяці. (Паводле Уладзіміра Караткевіча) Разам мы зазірнем у мінулае і сучаснае нашага старажытнага краю, разгледзем малюнкі беларускага адзення.

**Ход занятку**

**1 карцінка:** Гэта мужчынскае беларускае адзенне. Кашуля, нагавіцы, брыль, лапці саламяныя.

**2 карцінка:** Паясы зроблены паводле ўзораў беларускага арнаменту. Дзеці, а ў якім гарадзе вышываюць арнаментам прыгожыя паясы? У Слуцке, слуцкія паясы.

**3 карцінка:** Здымак слуцкіх паясоў. Зараз, людзі зрабілі толькі 8 дакладных копій пояса таго часу. Адзін з гэтых экземпляраў дэманструецца ў музее горада Слуцка.

**4 карцінка:** Жаночае беларускае адзенне. Кашуля, фартух, андарак, гарсэт, пояс, вянок. Найбольшую ўвагу звярталі на ўпрыгожанне рукавоў і пояса, што звязана з мастацкай пластыкай касцюма, а таксама з верай у магічную сілу чырвонага арнаменту, які нібыта засцерагаў рукі ад злых духаў, надаваў моц і дужасць як асноўным у працы.

**5 карцінка:** Беларускія ўзоры арнаменту. Беларускі народны арнамент вельмі разнастайны, каларытны, і вядомы далёка за межамі нашай краіны. Яго вывучэнне працягваецца па сенняшні час. Многія навукоўцы працуюць над ракрыццём арнаменту і яго ўзору.

**6 карцінка:** Беларускі арнамент можна падзяліць на тры 3 групы. Геаметрычны, які складаецца з прамых ліній, а таксама геаметрычных фігур - прамавугольнікаў, квадратаў, ромбаў. Раслінны - створаны на аснове малюнкаў раслін, лісця, кветак ці пладоў. Жывёльны - які ўключае ў сябе выявы жывёл і птушак. Гучыць музыка і ў группе з’яўляецца мастак беларускіх роспісаў.

**Выхавальнік:** Дзеці, нехта завітаў да нас у музей.

Мастак: Добры дзень, дзеці! Вы ведаеце, хто я? Так, я — мастак беларускіх роспісаў. Пачуў я, што вы завіталі ў музей і вось прыйшоў да вас. Паглядзіце, якія ў мяне чароўныя фарбы.

Мастак бярэ фарбы і пэндзлі і пачынае «чарадзейнічаць»: спалучае жоўтую фарбу з чырвонай і атрымлівае аранжавую, жоўтую з сіняй — атрымлівае зялёную. Пры гэтым дзеці называюць колеры фарбаў, якія бярэ мастак. Просіць дзяцей назваць колеры, якія яны хацелі б атрымаць, і выконвае іх жаданні. А вы б хацелі стаць чараўнікамі беларускага роспісу? Зараз я дакрануся да вас сваім пэндзлем — вы ўсе ператворыцеся ў мастакоў. Вось у нас тут 4 дарожкі: жоўтая — гэта кашуля, белая — фартух, зялёная — паясы, блакітная — ручнік. Дзеці дзеляцца на чатыры групы.

**Выхавадьнік:** Калі вы пойдзеце па адной з гэтых дарожак, то знойдзіце сілуэты беларускага адзення і фарбы. Вам трэба зрабіць роспіс беларускага нацыянальнага адзення па схемам. (На сталах ляжаць сілуэты і фарбы, пэндзлікі, схемы беларускага арнамента.) Распісваць мы іх будзем паводле ўзораў беларускага арнаменту. Давайце з вамі ўспомнім, дзе размяшчаецца арнамент у ручніка? (Па краях.) У сурвэткі? (Па баках, вуглах.) А ў фартуха? (Па кішэні, унізе) У блузкі і кашулі? (Ля гарлавіны, на грудзях.) Малайцы!

А зараз пачынаем працу.

Гучыць музыка. Дзеці пад гукі беларускай музыкі малююць.

Дзецям даецца ўстаноўка: фарбы можна выкарыстоўваць і састаўляць, хто якія хоча, на палітрах і ў слоіках, маляваць можна пэндзлем і тампонам.

Мастак: Я бачу, што адзенне ў вас атрымалась вельмі прыгожае. Вы малайцы.

**Канчатак занятку**

**Выхавальнік:** Дзеці, давайце ўзгадаем, дзе мы сёння былі і што бачылі?

**Выхавальнік:** Вы сёння вельмі добра папрацавалі, пабывалі ў беларускам музее, пазнаёміліся з багаццем нашай краіны. Зараз мы павінны вярнуцца у групу, таму што музей зачыняецца.

**Канспект занятку па адукацыйнай вобласці “Дзіця і грамадства” у сярэдняй групе па тэме "Да бабы Васіліны мы прыедзем у госці"**

**Праграмныя задачы:**

Фарміраваць уяўленні дзяцей аб сялянскім быце, асноўных рэчах, іх ужываннем і выкарыстаннем у сялянскай хаце.

Развівать памяць, увагу, уменне размаўляць на беларускай мове.

Выхоўваць беражлівыя адносіны да гістарычнага мінулага Беларусі.

**Пачатак занятку**

**Выхавальнік:** Дзеці, сёння нас запрашае да сабе ў госці бабуля Васіліна. Давайце хутчэй збірацца. (Гучыць беларуская музыка.)

Прыветна вокны пазіраюць, нібыта ў госці запрашаюць. Ну, добры выгляд хата мае. Цікава... Хто ж нас чакае? (Стук у дзверы.)

**Васіліна:** Міласці просім кожнага ў нашай хаце госцем быць.

Тут павячэраць, адпачыць вам давядзецца сёння. Цікавыя рэчы пазнаць, гульні і песні спяваць.

**Ход занятку**

- Бачыце, як у мяне прыгожа! Тут шмат чаго цікавага. А хочаце даведацца, што ў мяне ёсць? Ну. дык, падыходзьце да стала.

**Выхавальнік:** Дзеці, паглядзіце, які прыгожы абрус у бабулі Васіліны. Адкуль ён у цябе?

**Васіліна:** Гэты абрус захаваўся ад маёй маці. Яго яна ткала сама. Матуля засцілала ім стол, калі чакала гасцей, і ў хаце адразу станавілася святло і ўтульна. Абрус складаецца з двух полак - кавалкаў льнянога палатна, злу-чаных пасярэдзіне прошваю. Прошва - гэта скразны ажурны шоў. Сам абрус упрыгожваецца раслінным арнаментам, крыжыкамі, клетачкамі, палоскамі, шырокімі або вузкімі. Краі абруса ўпрыгожвае махра - распушчаныя ніткі. Раней дзяўчаткі забаўляліся, заплятаўшы махру ў тугія коскі. А са мной разам жыве ў хаце сябар. Здагадайцеся, хто гэта. Хто з зялёнымі вачамі грозна бліскае начамі? Мае пухленькія лапкі, мае кіпцікі-царапкі? Спінку пругка выгінае, страх на мышак наганяе? (Кот.) - Дзеці, вы не бачылі майго ката Васіля? Ён такі свавольнік, любіць хавацца. Давайце яго пашукаем. (Дзеці шукаюць ката і знаходзяць яго на печы.)

**Выхавальнік:** Печка цяпло захоўвае, вось кот там і спіць.

**Васіліна:** Ой, ой, дзеці, загулялася я з вамі і зараз нічога не паспею. Сёння я хацела вас пачаставаць смачнай кашай. Ай, вай-вай. Што ж мне рабіць?.. Дзе мой чыгунок?.. А, знайшла. Мой чыгунок моцны, агня не баіцца, таму што кавалі ў кузні адлілі яго з чугуна. - Дзеці, ці ведаеце вы, як варыць кашу? Што для гэтага патрэбна? (Адказы дзяцей.) Добра, дапамаглі вы мне. А каб рукі не апячы, я вазьму вілкі. (Паказывае вілкі, ставіць чыгунок у печ.)

**Выхавальнік:** Як цёпла і ўтульна ў хаце бабы Васіліны, гут можна паляжаць і пагрэцца. Васіліна. Печ у сялянскай хаце займае пачэснае месца. У ёй не толькі вараць, жараць, але яна і лечыць, аберагае людзей ад хвароб. Хворае дзіця заўсёды клалі на печ, бо печ сімвалізуе здароўе. Здаўна вядома, што калі чала-век уваходзіў у хату, дзе знаходзіўся хворы, то госць павінен перш за ўсё зірнуць на печ, і хвароба ў такім выпадку да яго не прыстане.

**Выхавальнік:**Васіліна, нешта цёмна ў хаце стала, запалі свет. (Васіліна бярэ газавую лямпу.) Што гэта за рэч?

***Васіліна*:** Гэта газавая лямпа. Зараз я запалю яе (запальвае лямпу) і вы ўбачыце, як яна свеціць. У ёй свеціцца агеньчык.

**Выхавальнік:** Сапраўды, агонь жыве ў газавай лямпе. А дзе ён яшчэ можа жыць? (Адказы дзяцей.)

**Васіліна:** Нешта вы, дзеці, засядзеліся. А танцаваць вы любіце?

**Дзяўчынка:** Любім пець мы, жартаваць, У гульні розныя гуляць.

**Хлопчык:** Як пастаўлю рукі ў бокі, Самі ногі ідуць у скокі. Паглядзіце на мяне які я высокі.

**Васіліна:** Во тож дзеці цяпер пайшлі. I вясёлыя, і спевакі добрыя, і танцоры. I, вядома ж, разумныя? Загадаю я вам зараз загадкі, а адгадкі знаходзяцца ў маім куфэрку. (Адгадку дастае з куфэрка.)

На дварэ стаіць зіма.

Гурбы - як ахапкі.

Мёрзнуць вушы, мёрзне лоб,

Як ідзеш без ... (шапкі).

Бягуць - скрыпяць, стануць - маўчаць. (Боты.)

Чатыры вушкі і два брушкі. (Падушка.)

Раніцу кожную лашчыць, сушыць шыю, рукі, твар і вушы. (Ручнік.)

**Канчатак занятку**

**Васіліна** *(*паказывае ручнік): Што гэта? Правільна, па-руску "полотенце". А па-беларуску - ручнік. Ён патрэбны для таго, каб выціраць рукі. Хутчэй мыйце рукі і сядайце за стол! Пара кашу даставаць, а то баюся, каб не прыгарэла... Частуйцеся, калі ласка